سالح ئۆزجان
ساڵح ئۆزجان (لەدایکبووی ١١ی کانوونی دووەمی ١٩٩٨) یاریزانێکی تۆپی پێیە کە وەک یاریزانێکی ناوەڕاست یاری دەکات لە خولی بۆندسلیگا بۆ یانەی بۆروسیا دۆرتمۆند. لە ئەڵمانیا لەدایکبووە و بۆ ھەڵبژاردەی تۆپی پێی تورکیا یاری دەکات.

کاروانی یانە 
ئۆزجان لە ئەڵمانیا لەدایکبووە، لە ڕەچەڵەکی تورکییە چونکە لە خێزانێکی تورکی لەدایک بووە. ئۆزجان زۆربەی ژیانی لاوێتی لە سیستەمی لاوانی کۆڵن بەسەر بردووە. یەکەم جار لە پێکھاتەی یەکەمی کۆڵن یاری کرد لە ئەیلوولی ٢٠١٦ لە یارییەکدا بەرامبەر شاڵکە ٠٤ لە وەرزی ٢٠١٧–١٨ بە بەردەوامی لە ناوەندی یاریگا یاری دەکرد، یەکەم گۆڵی لە ٢ی ئەیلوولی ٢٠١٨ لە یارییەکدا بەرامبەر ساینت پاولی کرد.

لە ساڵی ٢٠١٧، ئۆزجان مەدالیای زێڕینی فریتز واڵتەر بردەوە وەک باشترین یاریزانی خوار ١٩ ساڵان لە ئەڵمانیا.

لە ٢٣ی ئابی ٢٠١٩، ئۆزجان چووە پاڵ ھۆڵستین کیل بە خواستن تا کۆتایی وەرزی ٢٠١٩–٢٠.

لە ٢٩ی حوزەیرانی ٢٠٢١، سەرەڕای دەنگۆکان دەربارەی ئەگەری گواستنەوەی لە یانەکە، یانەکە ڕای گەیاند کە ئۆزجان گرێبەستێکی نوێی بۆ ماوەی دوو ساڵ لەگەڵ کۆلۆن واژوو کردووە.

لە ٢٣ی ئایاری ٢٠٢٢، ڕاگەیەندرا کە ئۆزجان بۆ وەرزی ٢٠٢٢–٢٣ دەگوازرێتەوە بۆ یانەی بۆروسیا دۆرتمۆند و گرێبەستێک لەگەڵ یانەکە واژوو دەکات تا ساڵی٢٠٢٦. گۆڤاری سپۆرتسی ئەڵمانی 'کیکەر' ڕای گەیاند کە گرێبەستەکە بە ٥ ملیۆن یۆرۆ دەبێت.

کاروانی نێودەوڵەتی 
ئۆزجان دەیتوانی بۆ ھەردوو پێکھاتەی نیشتیمانی تورکیا و ئەڵمانیا یاری بکات، بۆ تیمی لاوانی ئەڵمانیا یاریکردووە.

لە ٢٥ی ئازاری ٢٠٢٢، ئۆزجان بانگکرا بۆ ھەڵبژاردەی تۆپی پێی تورکیا لەلایەن ڕاھێنەری سەرەکی ستیفان کونتز. لە ٢٩ی ئازاری ٢٠٢٢ لە یارییەکی دۆستاەندا بەرامبەر ئیتاڵیا کە ٣–٢ دۆڕان یەکەم یاری ئەنجامدا.

خەڵاتەکان 
ئەڵمانیا خوار ٢١ ساڵان
 پاڵەوانێتی ئەورووپا بۆ خوار تەمەن ٢١ ساڵ: ٢٠٢١

سەرچاوەکان 

یاریزانانی ھێڵی ناوەندی تۆپی پێ
یاریزانانی تۆپی پێی ئاڵمانی
یاریزانانی تۆپی پێی تورک
زیندووان
لەدایکبووانی ١٩٩٨